OpenLLM-France/wikimedia huggingface dataset:
# Sala de Ball (Viladamat)

Sala de Ball és una obra del municipi de Viladamat (Alt Empordà) inclosa en l'Inventari del Patrimoni Arquitectònic de Catalunya.

## Descripció

Situada dins del nucli urbà de la població de Viladamat, a l'extrem sud-oest del nucli antic del poble i delimitat per la plaça de la Vila i els carrers Nou i de la Creu.
Edifici aïllat de nova planta, rectangular i amb la coberta de dues vessants. Està distribuït en planta baixa i pis. L'element destacable de la construcció és la façana principal. Presenta un gran portal al centre emmarcat per dues finestres. Les obertures són d'arc rebaixat amb els brancals a manera de pilastres i un coronament motllurat bastit amb maons. Al pis, un gran arc rebaixat bastit amb maons emmarca els tres grans finestrals disposats en degradació i tancats amb vitralls decorats. La façana està rematada per un coronament esglaonat, decorat amb el mateix motiu que les obertures. Destaca el plafó central coronat amb una bola ceràmica, on hi ha inscrit l'any de la inauguració, 1929. La façana presenta les cantonades decorades amb maons disposats a manera de carreus. La construcció conserva el parament arrebossat i pintat, amb trams de l'obra vistos.

## Història

Un fenomen social ben palès a moltes poblacions de l'Alt Empordà a partir de la segona meitat del segle xix és la creació de societats de beneficència. Aquestes tenien, entre altres funcions, la finalitat d'ajudar econòmicament als socis que per alguna raó es quedaven desprotegits i en situació precària. Amb el temps aquestes societats varen esdevenir centres de reunió local i promotores de múltiples activitats lúdiques i culturals. Paral·lelament, en aquest ambient associacionista, es creen societats únicament amb finalitat recreativa, etc.
Per totes elles, la disposició d'un local on desenvolupar totes aquestes tasques va portar a la construcció d'uns peculiars edificis dels quals l'arquitecte Azemar es va convertir en un dels principals dissenyadors. En el cas de Viladamat, es tracta de l'edifici de La Societat, també conegut com la Sala de ball. Fou construït l'any 1929, tal com apareix en relleu a la part superior de la façana. Res sabem de l'autor ni de la pervivència de l'edifici més enllà de 1985.

## Referències

* 1 2 3 4 «Sala de Ball». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 agost 2014].
# Tetraedrita-(Ni)

La tetraedrita-(Ni) és un mineral de la classe dels sulfurs que pertany al subgrup de la tetraedrita.

## Característiques

La tetraedrita-(Ni) és una sulfosal de fórmula química Cu₆(Cu₄Ni₂)Sb₄S₁₂S. Va ser aprovada com a espècie vàlida per l'Associació Mineralògica Internacional l'any 2021 i publicada l'any següent. Cristal·litza en el sistema isomètric.
L'exemplar que va servir per a determinar l'espècie, el que es coneix com a material tipus, es troba conservat a la col·lecció mineralògica del Museu Geològic de la Xina, a Beijing (República Popular de la Xina), amb el número de catàleg: m16119.

## Formació i jaciments

Va ser descoberta a l'ofiolita de Luobusha, situada al comtat de Qusum, dins la prefectura de Shannan (Tibet, República Popular de la Xina), sent l'únic indret de tot el planeta on ha estat descrita aquesta espècie mineral.

## Referències

* ↑ «Tetrahedrite-(Ni)» (en anglès). Mindat. [Consulta: 10 abril 2022].
* ↑ Wang, Yanjuan and Chen, Rujun and Gu, Xiangping and Nestola, Fabrizio and Hou, Zengqian and Yang, Zhusen and Dong, Guochen and Hu, Guo and Qu, Kai «Tetrahedrite-(Ni), Cu6(Cu4Ni2)Sb4S13, the first nickel member of tetrahedrite group mineral from Luobusa chromite deposits, Tibet, China». American Mineralogist, 01-12-2022. DOI: DOI:10.2138/am-2022-8761 [Consulta: 8 agost 2023].
# Referèndum d'Eslovàquia de 2015

El referèndum sobre el matrimoni homosexual o també conegut com a referèndum sobre la família fou dut a terme a Eslovàquia el 7 de febrer de 2015. La consulta referendària incloïa tres preguntes adreçades a l'electorat, la primera sobre el matrimoni homosexual, la segona sobre l'adopció de nens per part de persones homosexuals, i la tercera sobre si els nens han de rebre educació sexual a les escoles públiques. Els crítics argumentaven que el referèndum va ser promogut per grups ultraconservadors que buscaven limitar els dret dels homosexuals al país.
El referèndum va ser declarat invalid degut a la baixa participació, del 21,4% dels votants censats, molt inferior al 50% que l'hagués fet vinculant.

## Preguntes del referèndum

Els votants hagueren de respondre a tres preguntes, que foren les següents:
* Està vostè d'acord que només una parella formada per un home i una dona pugui ser anomenada matrimoni?
* Està vostè d'acord que les parelles formades per membres del mateix sexe no puguin adoptar o criar nens?
* Està vostè d'acord que les escoles no puguin obligar els nens a participar en una educació que concerneixi temes com la sexualitat o l'eutanàsia sense el consentiment de llurs pares?
Una quarta pregunta que concernia les unions civils fou rebutjada pel Tribunal Constitucional d'Eslovàquia.

## Enquestes d'opinió

L'Eurobaròmetre del 2006 mostrà que el 19% dels eslovacs donaven suport al matrimoni homosexual i el 81% s'hi oposava, mentre que un 12% donava suport a l'adopció de nens per part de persones homosexuals, mentre que el 84% s'hi oposaven.
Les enquestes han mostrat durant les setmanes anteriors al referèndum que un 35% de la població votaria, amb un 85% a favor de la primera pregunta, és a dir, en contra del matrimoni homosexual, un 78% a favor de la prohibició de l'adopció i un 70% en la tercera pregunta. L'oposició al referèndum és major entre els àmbits estudiantils, la gent soltera, els menors de 35 anys i els ateus.

## Resultats

El referèndum va ser declarat invalid degut a la baixa participació, del 21,4% dels votants censats, molt inferior al 50% que l'hagués fet vinculant.
| Pregunta | A favor | A favor | En contra | En contra | Invalid/ Blanc | Total | Votants registrats | Participació |
| Pregunta | Vots | % | Vots | % | Invalid/ Blanc | Total | Votants registrats | Participació |
| Pregunta 1 | 892,719 | 94.50 | 39,088 | 4.13 | 12,867 | 944,674 | 4,411,529 | 21.41% |
| Pregunta 2 | 873,224 | 92.43 | 52,389 | 5.54 | 19,061 | 944,674 | 4,411,529 | 21.41% |
| Pregunta 3 | 853,241 | 90.32 | 69,349 | 7.34 | 22,084 | 944,674 | 4,411,529 | 21.41% |
| Font: Statistical Office of the Slovak Republic |||||||||

## Referències

* 1 2 «Referendum invalid, turnout low». The Slovak Spectator, 08-02-2015.
* ↑ «EUROBAROMETER 66 FIRST RESULTS» p. 80, 01-12-2006. [Consulta: 6 agost 2014].
* ↑ Lipka, Michael. «Eastern and Western Europe divided over gay marriage, homosexuality» (en anglès). [Consulta: 16 desembre 2018].
* ↑ «Slovaks are most tolerant of sexual education question», 03-02-2015.
# Ralston (Iowa)

Ralston és una població dels Estats Units a l'estat d'Iowa. Segons el cens del 2010 tenia 79 habitants.

## Demografia

Segons el cens del 2000, Ralston tenia 98 habitants, 39 habitatges, i 28 famílies. La densitat de població era de 19,1 habitants/km².
Dels 39 habitatges en un 30,8% hi vivien nens de menys de 18 anys, en un 66,7% hi vivien parelles casades, en un 2,6% dones solteres, i en un 28,2% no eren unitats familiars. En el 25,6% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,07.
Per edats la població es repartia de la següent manera: un 24,5% tenia menys de 18 anys, un 6,1% entre 18 i 24, un 27,6% entre 25 i 44, un 29,6% de 45 a 60 i un 12,2% 65 anys o més.
L'edat mediana era de 41 anys. Per cada 100 dones de 18 o més anys hi havia 117,6 homes.
La renda mediana per habitatge era de 34.375 $ i la renda mediana per família de 44.000 $. Els homes tenien una renda mediana de 27.083 $ mentre que les dones 22.083 $. La renda per capita de la població era de 15.746 $. Cap de les famílies i el 0,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* 1 2 3 «Fact Sheet- Ralston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Ralston». American Fact Finder. Oficina del Cens dels Estats Units, 12-01-2010.
# República Senatorial de Timeria

La República Senatorial d'Timeria va ser una micronació ibèrica, que va existir entre 2003 i 2012. Va ser fundada per un grup d'estudiants de Múrcia, que van aprofitar unes construccions en ruïnes a sud de Cartagena per proclamar la independència de la República Senatorial de Timeria. Va ser una de les micronacions espanyoles més conegudes de l'món.
Originalment va ser un projecte basat en els seus territoris pròpiament tals, a la platja de Cartagena. D'aquesta manera es va habilitar una biblioteca popular, i ordinadors d'accés lliure per als visitants de la micronació.
Posteriorment, gràcies a el desenvolupament d'internet i especialment a causa de problemes amb el govern local espanyol, es va passar a tenir només activitat en el lloc web. D'aquesta manera Timeria es presentava com un micronacionalismo virtual, on Timeria es presenta com a possible en l'imaginari d'alguns individus permetent un qüestionament real sobre la relació de poders amb l'estat.
Ha estat l'única micronació espanyola amb un "territori" pròpiament tal.

## Referències

* 1 2 3 4 Parra, Sergio. «Micronaciones (y V): micronaciones con sabor español» (en castellà), 11-01-2012. [Consulta: 1r octubre 2020].
* 1 2 3 4 Magazine, Jot Down. «¿En qué micronación le gustaría vivir?» (en castellà). [Consulta: 1r octubre 2020].
* 1 2 «"Hay lugares de verdad... que parecen de mentira"» (en castellà), 17-07-2013. [Consulta: 1r octubre 2020].
# Webster (Wisconsin)

Webster és una vila del Comtat de Burnett (Wisconsin) als Estats Units d'Amèrica.

## Demografia

Segons el cens dels Estats Units del 2000 Webster tenia 653 habitants, 302 habitatges, i 176 famílies. La densitat de població era de 141,6 habitants per km².
Dels 302 habitatges en un 28,1% hi vivien nens de menys de 18 anys, en un 40,4% hi vivien parelles casades, en un 15,6% dones solteres, i en un 41,4% no eren unitats familiars. En el 38,1% dels habitatges hi vivien persones soles el 27,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,88.
Per edats la població es repartia de la següent manera: un 25% tenia menys de 18 anys, un 8% entre 18 i 24, un 22,5% entre 25 i 44, un 17,2% de 45 a 60 i un 27,4% 65 anys o més.
L'edat mediana era de 40 anys. Per cada 100 dones de 18 o més anys hi havia 75 homes.
La renda mediana per habitatge era de 29.432 $ i la renda mediana per família de 35.288 $. Els homes tenien una renda mediana de 28.214 $ mentre que les dones 21.500 $. La renda per capita de la població era de 15.411 $. Aproximadament el 5,8% de les famílies i el 9,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Webster» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Webster». American Fact Finder. Oficina del Cens dels Estats Units, 12-01-2010.
# Santuari de Sant Miquel Arcàngel (Monte Sant'Angelo)

Il Santuario di San Michele Arcangelo (El Santuari de Sant Miquel Arcàngel, en català) es troba al cor de Monte Sant'Angelo i va ser declarat Patrimoni de la Humanitat per la UNESCO el juny de 2011. És un dels santuaris més famosos del món dedicats a l'arcàngel. S'assenta sobre un turó, envoltat pel típic paisatge verd de Gargano.

## Història

La cova subterrània era probablement un lloc de culte des de la dominació grega. La creació del santuari va tenir lloc entre els segles V i VI dC. a iniciativa del bisbe de Siponto Lorenzo Maiorano, després de tres aparicions de l'Arcàngel. Es va convertir en un santuari nacional dels longobards, i als segles següents va patir atacs sarraïns. Va ser restaurada per l'arquebisbe de Benevent Aione al segle ix. Normands i angevins varen deixar la marca del seu domini i avui està confiada a la Congregació de l'Arcàngel Sant Miquel.

## Arquitectura

Amb dos nivells, té una façana romànica i un campanar, també coneguda com a torre angevina. La façana està formada per dos grans arcs rematats per una fornícula amb la imatge de Sant Miquel.
Des del vestíbul, s'accedeix a l'escala de 86 esglaons que condueixen a la Gruta Sagrada, lloc de les aparicions de Sant Miquel i el cor del santuari. Aquí es pot llegir una inscripció amb les paraules de l'arcàngel, "On s'obre la roca, es perdonaran els pecats dels homes". Aquí es poden veure nombroses inscripcions gravades a la roca, fins i tot amb símbols rúnics, que demostren el pas dels pelegrins des de l'era longobarda.
Al cor de la Gruta Sagrada es troba l'estàtua de l'Arcàngel Sant Miquel que va ser tallada en marbre per Andrea Sansovino l'any 1507. Altres valuosos tresors d'art religiós són també la Càtedra episcopal i l'estàtua de Sant Sebastià. Les criptes s'han enriquit amb escultures provinents d'excavacions arqueològiques realitzades als voltants.
L'altar barroc del Santíssim Sagrament i el de la Verge Maria s'afegeix el magnífic altar major, dominat per l'estàtua de marbre de l'Arcàngel.

## Referències

* 1 2 3 «Santuario di San Michele Arcangelo» (en italià). viaggiareinpuglia.it.
# Tribunj

Tribunj és un poble de Croàcia situat al comtat de Šibenik-Knin, a Dalmàcia.
# Tetraedrita-(Zn)

La tetrahedrita-(Zn) és un mineral de la classe dels sulfurs que pertany al subgrup de la tetraedrita.

## Característiques

La tetrahedrita-(Zn) és una sulfosal de fórmula química Cu₆(Cu₄Zn₂)Sb₄S₁₂S. Cristal·litza en el sistema isomètric.

## Formació i jaciments

Va ser descrita a partir de les mostres recollides a dos indrets: la prospecció Namex, situada a la localitat de Huffman del districte de Sudbury (Ontario, Canadà), i a Horhausen, a la localitat de Altenkirchen-Flammersfeld (Renània-Palatinat, Alemanya). Tot i no tractar-se d'una espècie gaire habitual ha estat descrita en jaciments d'arreu del planeta excepte a Oceania i l'Antàrtida. Als territoris de parla catalana ha estat descrita a la mina de Les Ferreres (Camprodon, Ripollès).

## Referències

* ↑ «Tetrahedrite-(Zn)» (en anglès). Mindat. [Consulta: 28 setembre 2022].
* ↑ «Tetrahedrite-(Zn) from Les Ferreres mine, Rocabruna, Camprodon, Girona, Catalonia, Spain». Mindat. [Consulta: 6 febrer 2024].
# Sosparçac

Sos Parçac (en francès Sous-Parsat) és una comuna (municipi) de França, a la regió de la Nova Aquitània, departament de la Cruesa.
La seva població al cens de 1999 era de 138 habitants. Està integrada a la Communauté de communes du Pays Cruesa Thaurion Gartempe.

## Demografia

Evolució demogràfica :
| 1968 | 1975 | 1982 | 1990 | 1999 |
| 203 | 191 | 181 | 155 | 138 |

## Administració

Llista d'alcaldes :
| Període | Identitat | Partit |
| 2001- | Michel Conchon | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Ralph Wiggum

Ralph Wiggum és un personatge de la sèrie "Els Simpsons" és el fill del cap de policia Clancy Wiggum i company de classe de Lisa Simpson. És un dels personatges més volguts de tota la sèrie i un dels preferits de Matt Groening És conegut pel seu comportament infantil. Es caracteritza per tenir frases molt estranyes sense sentit, el que fa pensar que Ralph pot arribar a tenir algun grau de retard mental.

## Referències

* ↑ Nancy Cartwright a Internet Movie Database (anglès)
* ↑ Moro, Eric «SDCC 07: The Simpsons Panel». IGN, 28-07-2007 [Consulta: 29 juliol 2007].
* ↑ ; Mula, Frank; Archer, Wes «I Love Lisa». . The Simpsons (Fox), Temporada:04 , episodi:15, 11-02-1993. « »
# Ramon Montesinos Calaf

Ramon Montesinos Calaf (Barcelona, 31 de maig del 1943 - Alella, 29 de desembre de 2010) fou un futbolista català dels anys 1960.

## Trajectòria

Es formà a les categories inferiors del Futbol Club Barcelona, passant pel CD Comtal i jugant tres temporades al primer equip durant les temporades 1963-64 i 1965-67, amb una temporada i mitja cedit al CA Osasuna. Al Barça jugà 75 partits i va fer cinc gols, guanyant la Copa de Fires de la temporada 1965-66.
La temporada 1967-68 fitxà pel CE Sabadell, que jugava a la primera divisió espanyola. Disputà 142 partits i marcà 6 gols a Primera. La temporada 1968-69 finalitzà en quarta posició amb el conjunt arlequinat per darrere de Real Madrid, Las Palmas i Barcelona, la millor classificació a la història del club i la temporada següent disputà la Copa de Fires, competició que ja havia guanyat amb el Barça.

## Referències

* ↑ Antoni Closa, Jaume Rius. Selecció Catalana de Fútbol: nou dècades d'història. Any 1999. Editorial Jaume Rius. ISBN 8492294434
* ↑ Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ http://www.fcbarcelona.com/web/catala/noticies/club/temporada10-11/12/30/n101230114859.html%5BEnllaç+no+actiu%5D
* 1 2 http://www.ara.cat/esports/barca/Barca-Sabadell-Montesinos_0_399560314.html
* ↑ http://arlekinatspuntcom.blogspot.com/2010/12/mor-montesinos-integrant-del-millor.html
* ↑ http://www.cesabadell.cat/noticies2.asp?id=1477%5BEnllaç+no+actiu%5D
# Websterita

La websterita és una roca ultrabàsica i ultramàfica que està formada per proporcions iguals (o semblants) d'ortopiroxè i clinopiroxè (percentatges que oscil·len entre el 90 i el 10% de casa tipus); la roca pot contenir un màxim de 5% d'olivina. És un tipus de piroxenita.
El nom de la roca prové del poble de Webster, a Carolina del Nord, als EUA.

## Referències

* ↑ Rogers, Nick; Stephen Blake; Kevin Burton; Mike Widdowson; Ian Parkinson; Nigel Harris. An introduction to our dynamic planet. Co-published ed.. Cambridge: Cambridge Univ. Press, 2008. ISBN 978-0521494243.
# Santuari de Sant Joan de Toran

El Santuari de Sant Joan de Toran és l'església parroquial de Sant Joan de Toran al municipi de Canejan inclosa en l'Inventari del Patrimoni Arquitectònic de Catalunya.

## Descripció

Església d'una sola nau, amb l'entrada a ponent i amb dos contraforts al mur de migdia. Possiblement els únics elements romànics que es conserven siguin una obertura espitllada a la cara nord i l'absis semicircular a l'est. Tota la resta semblen afegits posteriors (sagristia adossada a sud-est, obertures quadrades a nord, oest i sud...). Dona la sensació de que la nau ha estat engrandida tota ella posteriorment.

## Notícies històriques

Sant Joan de Toran és un dels llocs que cita la llegenda com a assentament de templaris i hospitalers.

## Referències

* 1 2 «Santuari de Sant Joan de Toran». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 30 gener 2021].
# Unthink

Unthink és una xarxa social a Internet llançada a l'octubre del 2011 que té com a objectiu desafiar Facebook i Google+.
El lloc-web va començar les proves beta el 25 d'octubre de 2011. El lloc-web va ser concebut per Natasha Dedis, qui ara n'és directora executiva. Ella va començar a idear l'empresa arran de llegir les condicions d'ús de Facebook. Els usuaris de la web poden optar per pagar una quota pel servei o optar per una funció publicitària de patrocini. El lloc web també tracta d'oferir als usuaris un fàcil control de la seva privacitat en línia.
Unthink ha rebut $ 2.5 milions del fons de capital DouglasBay. Té la seu a Tampa, Florida. En el moment en què les proves beta de llançament el lloc-web comptava amb deu empleats. El lloc-web es va veure superat en el dia de llançament, amb un enorme trànsit, i va tenir problemes de servei.
La comercialització d'Unthink s'ha centrat en les seves diferències amb Facebook. En particular, destaquen el fet que els usuaris controlen la informació que cedeixen a la pàgina. Els usuaris poden exportar part de la seva informació de Facebook a Unthink.
La comercialització d'Unthink també ha volgut remarcar la "revolució social" i les qualitats de "salvatge i lliure" del lloc-web. Tanmateix, no va tenir èxit i va deixar d'estar operativa l'agost de 2012.

## Referències

* ↑ Anti-Facebook Social Network “Unthink” Launches To Public, techcrunch.com, 25 de novembre de 2011
* ↑ An Interview With Natasha Dedis, Founder and CEO of Unthink, a sixestate.com
* ↑ Unthink, the “anti-Facebook”, unlives: Social network dies a quiet death after less than a year, Robin Wouters, 9 d'agost de 2012

## Enllaços externs

* Web d'unthink, actualment inoperativa
# Sospiri

Sospiri, op. 70, és un adagio per a orquestra de corda, arpa i orgue (o harmònium) compost per Edward Elgar just abans del començament de la Primera Guerra Mundial.
Elgar originalment el volia destinar per a violí i piano, com a peça de companyia a Salut d'amour i tenia al cap el títol Sospir d'amour (en francès "El sospir d'amor"). Mentre el componia, tanmateix, s'adonà que estava escrivint alguna cosa més intensa, i així va escollir una paraula italiana sospiri, que significa "sospirs".
El treball, amb una durada d'aproximadament cinc minuts, s'estrenà el 15 d'agost de 1914 al Queen's Hall de Londres, dirigit per Henry Wood.
Sospiri estava dedicat a un gran amic d'Elgar, el violinista W. H. "Billy" Reed.

## Enllaços externs

* Sospiri, op. 70 a la web de la Elgar Society

## Referències

* ↑ «Cheltenham Symphony Orchestra: Notes del programa». Arxivat de l'original el 2011-07-21. [Consulta: 19 abril 2012].
* ↑ Elgar – His Music: Sospiri, op.70
# Reform (Alabama)

Reform és una població dels Estats Units a l'estat d'Alabama. Segons el cens del 2000 tenia 1.978 habitants.

## Demografia

Segons el cens del 2000, Reform tenia 1.978 habitants, 793 habitatges, i 521 famílies La densitat de població era de 95 habitants/km².
Dels 793 habitatges en un 31,7% hi vivien nens de menys de 18 anys, en un 39,1% hi vivien parelles casades, en un 22,7% dones solteres, i en un 34,3% no eren unitats familiars. En el 33% dels habitatges hi vivien persones soles el 16,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 3,06.
Per edats la població es repartia de la següent manera: un 28% tenia menys de 18 anys, un 7,3% entre 18 i 24, un 24,7% entre 25 i 44, un 20,4% de 45 a 60 i un 19,7% 65 anys o més.
L'edat mediana era de 37 anys. Per cada 100 dones hi havia 76,1 homes. Per cada 100 dones de 18 o més anys hi havia 68,7 homes.
La renda mediana per habitatge era de 20.625 $ i la renda mediana per família de 24.875 $. Els homes tenien una renda mediana de 27.019 $ mentre que les dones 16.827 $. La renda per capita de la població era d'11.429 $. Aproximadament el 26,3% de les famílies i el 30% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Reform». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 4 juliol 2010].
* ↑ «Geographic Comparison Table- Reform». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].